Ego Odo, dux Burgundię, notum facio presentibus et futuris, quod querela erat inter communiam Divionis et Capellam meam; de Girardo de Aspero monte et super Johannem de Cabilone et fratres ejus dicebat communia se querelam habere. De his ergo miserunt se jurati et clerici super me promittentes se firmiter et decise tenere quicquid ego inde dicerem. Consideravi ergo quod Johannem diu Capella tenuerat et ego eumdem Deo et Capellę meę obtuleram. Consideravi similiter quod si fratres ejus cum heredibus suis Capella in perpetuum possideret, Girardus vero ad communiam transiret. Ut ergo hoc magis ratum habeatur et firmum teneatur et nulla deinceps super hoc querela surgere possit, Robertus, thesaurarius Lingonensis, tunc procurator in episcopatu Lingonensi, et Stephanus, abbas Sancti Stephani Divion., in testimonium hujus veritatis sigilla sua cum meo sigillo huic kartę ad preces meas apposuerunt. Actum est hoc anno incarnati Verbi millesimo centesimo nonagesimo nono.